Foilsiú teachtaireachta maidir le formheas leasaithe chaighdeánaigh le sonraíocht táirge i ndáil le hainm in earnáil an fhíona dá dtagraítear in Airteagal 17(2) agus (3) de Rialachán Tarmligthe (AE) 2019/33 ón gCoimisiún

(2022/C 252/11)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG ATHRÚ AN DOICIMÉID AONAIR

“Mosel”

PDO-DE-A1270-AM01

Dáta na cumarsáide: 5.4.2022

TUAIRISC AR AN LEASÚ A FHORMHEAS AGUS AR NA CÚISEANNA INA LEITH

1. Tuairisc ar an bhfíon/ar na táirgí fíniúna agus saintréithe anailíseacha agus/nó orgánaileipteacha a bhaineann leis/leo

Tuairisc:

Leasú ar an neart alcóil nádúrtha íosta agus an meáchan úrfhíona íosta (a bogadh ó phointe 5.1 go pointe 3.2 den tsonraíocht táirge) le haghaidh Qualitätswein (fíon ar ardchaighdeán) a dhéantar as cineál fíonchaoire Dornfelder i mblianta ina bhfuil tosca aimsire eisceachtúla.

Luachanna caighdeánacha le haghaidh Qualitätswein a dhéantar as cineál Dornfelder: neart alcólaigh tosaigh 8,8 % de réir toirte/68 °Oechsle.

AN MÉID A CUIREADH LEIS:

“I gcás chineál fíonchaoire Dornfelder, féadfar neart alcóil nádúrtha íosta / meáchan úrfhíona íosta a shocrú ag 8,3 % de réir toirte/65 °Oechsle i mblianta ina bhfuil tosca aimsire eisceachtúla, trí chinneadh bhord chomhlachas aitheanta Schutzgemeinschaft Mosel (Comhlachas chun fíon ‘Mosel’ a chosaint). Ní bheidh feidhm ag na socruithe sin ach amháin maidir leis an mbliain fíona a ndearnadh an cinneadh sin ina leith. Fógrófar cinneadh an chomhlachais cosanta trí mhodh foilsitheoireachta iomchuí.”

Úsáidtear ainm chun na táirgí éagsúla a shainaithint, chomh maith le faisnéis faoina neart alcóil nádúrtha íosta / meáchan úrfhíona íosta agus tuairisc ar a saintréithe orgánaileipteacha.

AN MÉID A CUIREADH LEIS:

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte maidir leis an alcól iomlán.

Cúiseanna:

Is é is aidhm don mhionlaghdú sa neart alcóil / mheáchan úrfhíona íosta i gcás chineál Dornfelder ligean don bhuaint tarlú níos luaithe agus dá bhrí sin éifeachtaí diúltacha orgánach nua díobhálach a íoslaghdú. In 2014 d’éirigh an chuileog fhínéagair shilín le bheith mar bhagairt ar na cineálacha fíonchaoire deirge a aibíonn go luath, mar shampla. Baineann baol go laghdófar cáilíocht agus líon na bhfíonchaor a bhuaintear i mblianta ina gcuirtear an bhuaint siar mar gheall ar an meáchan úrfhíona íosta a bhí i bhfeidhm go dtí seo.

Rinneadh na tuairiscí ar shaintréithe orgánaileipteacha níos caolchúisí chun na táirgí éagsúla a léiriú ar bhealach níos fearr.

Baintear úsáid as an gclásal oscailte sa Rialachán AE trí neart alcóil iomlán fíonta a tháirgtear gan aon saibhriú a chur leis.

2. Críochú an limistéir

Tuairisc:

Leasaíodh an críochú ar limistéar STFC “Mosel”.

AN MÉID A CUIREADH LEIS:

Liostaíodh na bardais aonair, lena n-áirítear na haonaid chadastracha agus a n-uimhreacha.

Is féidir an críochú beacht a fheiceáil ar léarscáileanna a thaispeánann na fíonghoirt sna bardais lena mbaineann, agus iad críochaithe de réir na dáileachta. Is féidir breathnú ar na léarscáileanna sin ag www.ble.de/eu-qualitaetskennzeichen-wein.

Cúiseanna:

Níl an leasú seo a bhaineann le críochú an limistéir aondeonach ach tá gá leis chun míbhuntáistí suntasacha don fhíonsaothrú agus talmhaíocht, don phobal i gcoitinne, don chomhshaol nádúrtha agus do thírdhreach saothraithe réigiún Mosel, tírdhreach a forbraíodh thar am, a sheachaint.

Mínítear na cúiseanna atá le críochú an limistéir ar bhealach níos mionsonraithe thíos:

Ós rud é nach mbíonn na bearta cosanta plandaí a chuirtear chun feidhme comhoiriúnach i gcónaí le barra eile, tá gá le fíonghoirt dúnta chun críocha dearbhaithe cáilíochta.

Ní bhíonn na bearta cosanta plandaí is gá don fhíonsaothrú comhoiriúnach i gcónaí le riachtanais bharr eile. Ag cur fíonghort taobh le húsáidí talún eile (e.g. talamh féaraigh, feirmeoireacht arúil, saothrú torthaí nó glasraí), is minic a chruthaíonn sé sin fadhbanna is ceart a sheachaint a mhéid is féidir:

— Áit a mbíonn fíonghort níos iata agus níos lú pointí teagmhála ag talamh a úsáidtear le haghaidh fíonsaothrú agus úsáidí eile (feirmeoireacht arúil, torthaí a fhás, talamh féaraigh, etc.), bíonn níos lú éifeachtaí diúltacha ar shaothrú agus ar cháilíocht na bhfíonta ann.

Is riachtanais bhainistíochta shonracha sa limistéar fíonsaothraithe, go háirithe i gcás cosanta plandaí, is cúis leis an méid sin. Déantar plandaí a chosaint ar neart de na fánaí fíonsaothraithe traidisiúnta atá in Mosel trí bhíthin spraeáil ó héileacaptar, rud a fhágann gur mó an riosca síobtha atá ann ar chúiseanna teicniúla agus fisiciúla i gcomparáid lena chur ón talamh. Cuidíonn córas spraeála atá bunaithe ar gheoiméadracht i bhfoirm rianta fada díreacha taobh leis an bhfána le spraeáil éifeachtach ón héileacaptar. Bíonn limistéar fíonghoirt leanúnach de dhíth chuige sin.

Tá oibleagáid ar fheirmeoirí agus saothróirí fíona táirgí cosanta plandaí a sheachaint ó leathadh chuig barra eile agus limistéir nach ndírítear iad orthu, lena n-áirítear ag cloí le ceanglais maidir le hachar. Dá bhrí sin, ní féidir fíniúnacha atá gar do theorainn fíonghoirt a spraeáil, rud a chuireann cosc ar shaothrú. Tá feidhm ag an srian céanna maidir le talamh arúil, talamh féaraigh agus talamh ar a bhfástar torthaí a roinneann teorainn le fíonghoirt. Dá bhrí sin bíonn caillteanais ó thaobh airgid de le haghaidh gach feirmeora i gcás fíonghoirt atá leagtha amach. Baineann an fhadhb sin go sonrach le suíomhanna ag a n-úsáidtear spraeáil ó héileacaptar, mar ní mór do héileacaptair cloí le ceanglais dhochta maidir le hachair mar gheall ar an riosca méadaithe a bhaineann le síobadh. Má bhogtar fíonghoirt ó limistéir den sórt sin, bíonn na hiar-fhíonghoirt ina limistéir nach bhfuiltear ag díriú orthu agus bheadh ceanglais maidir le hachar i bhfeidhm. Dá bhrí sin, bíonn na fíonghoirt atá fágtha faoi mhíbhuntáiste eacnamaíoch.

— Fiú má chuirtear na táirgí cosanta plandaí i gceart, d’fhéadfaidís gluaiseacht chuig dáileachtaí cóngaracha a bhfuil úsáidí éagsúla acu agus d’fhéadfadh sé sin damáiste nach bhfuil de dhíth a dhéanamh don fhásra i limistéir nach bhfuiltear ag díriú orthu nó cur isteach ar cháilíocht/indíoltacht táirgí mar gheall ar iarmhair áirithe a bheith ann. Is minic a bhíonn an-éagsúlacht sna táirgí cosanta plandaí a úsáidtear i bhfíonsaothrú, i bhfeirmeoireacht arúil agus i bhfás torthaí, go háirithe a mhéid a bhaineann le húsáid, údarú le haghaidh barra sonracha agus tréimhsí feithimh. Fiú má leantar dea-chleachtas gairmiúil, d’fhéadfaí go leathfadh táirgí chuig barra cóngaracha nach bhfuil na táirgí sin údaraithe ina leith mar gheall ar shíobadh. I gcásanna den sórt sin, d’fhéadfaí a fháil amach i staidéir iarmhair – ar bhonn anailís bheacht agus uasteorainneacha iarmhar uasta ísle – nach bhfuil an táirge oiriúnach lena chur ar an margadh. Sa chleachtas, tarlaíonn cásanna den sórt sin go minic. Cé go bhféadfaí an truaillitheoir a chur faoi dhliteanas le haghaidh damáiste den sórt in, féadfaidh saothróir fíona fadhbanna den sórt sin a sheachaint trí fhíonghoirt iata a choinneáil d’fhonn ceantair forimeallacha a íoslaghdú.

An pobal i gcoitinne agus an comhshaol nádúrtha a chosaint trí bhainistíocht a dhéanamh ar fhánaí crochta

Sa lá atá inniu ann, bíonn príomhról ag fánaí crochta chun creimeadh agus rith chun srutha a chosc. Cuireann fíonsaothrú ar léibhinn agus ballaí fíonghort cosc ar uisce a ritheadh síos an cnoc mura raibh siad ann. Cobhsaíonn fíniúnacha agus cumhdach glas an ithir agus coinnítear iad ar bun trí obair leanúnach chun aire a thabhairt dóibh. Áirithítear trí bhainistíocht cheart ithreach go bhfuil struchtúr maith ag an ithir agus insíothlaíonn líon ard uisce isteach inti. Mar achoimre ar an méid sin, déantar creimeadh a íoslaghdú, agus uisce a mhaolú i gcás báisteach throm, agus cuirtear cosc ar rith cothaitheach chun srutha (fosfáit go príomha) isteach sa screamhuisce. Gan bainistíocht ghníomhach, rachadh na léibhinn agus na ballaí chun raice. Bheadh an ithir ina fásach agus chaillfeadh sí torthúlacht agus struchtúr. Bheadh creimeadh, rith ithreach agus cothaitheach chun srutha agus sciorradh talún i gcás báisteach throm mar iarmhairtí air sin, iarmhairtí a chuirfeadh cónaitheoirí agus iompar i gcontúirt agus a bheadh ina gcúis le damáiste.

Ní féidir neart modhanna bainistíochta agus cosanta sa réimse fíonsaothraithe a úsáid/níl siad éifeachtach ach amháin má úsáidtear iad i bhfíonghoirt chomhdhlúthaithe.

— Tá straitéisí cosanta plandaí a bhfuil tionchar íseal acu ag a bhfuil buntáistí cáilíochtúla, comhshaoil agus eacnamaíocha tábhachtach chun táirgeadh inbhuanaithe fíonta ar ardchaighdeán a áirithiú.

— Maidir le roinnt modhanna a úsáidtear go forleathan atá ann le blianta, amhail úsáid fearamón chun leamhain fíniúna a chomhrac, ní oibríonn siad ach ar fhíonghoirt mhóra chomhdhlúthaithe amháin. Ní féidir an teicníc chur isteach cúplála seo a úsáid chun an lotnaid a chosc ó shíolrú lasmuigh agus eitilt isteach san fhíonghort ach amháin faoin leagan amach sin. Is é sin an t-aon bhealach chun an cleachtas costasach a bhaineann le dáileoirí a dhéshuí le chéile ag na himill (teorainneacha le barra eile, úsáidí eile nó fásra eile) a sheachaint freisin. Thairis sin, chuir Dúiche na Réine agus an Phalaitíneacht clár forbartha “EULLE” (bearta comhshaoil, forbairt tuaithe, talmhaíocht agus bia) i bhfeidhm faoina soláthraítear tacaíocht maidir le cleachtais chosanta plandaí bhiteicniúla i réimse an fhíonsaothraithe le haghaidh limistéir leanúnacha fíonghoirt atá 2 ha ar a laghad. Mar sin féin, má chumhdaíonn ceapacha níos lú ná 2 ha mar thoradh ar fhíonghoirt aonair atá á dtiontú chuig talamh arúil, níl na fíonghoirt atá fágtha incháilithe a thuilleadh chun tacaíocht RAK a fháil, rud a chuireann feirmeoirí faoi mhíbhuntáiste airgeadais. Faoi láthair, níl cosaint plandaí bhiteicniúil inmharthana ó thaobh na heacnamaíochta de mura bhfaightear tacaíocht airgeadais. Is é an toradh a bhíonn air sin go dtagann méadú ar an úsáid feithidicídí, agus d’fhéadfadh tionchar diúltach a bheith aige sin ar an gcomhshaol nádúrtha.

— Tá gá le fíonghoirt iata ó thaobh cúrsaí teicniúla agus eacnamaíocha de freisin chun na fíonchaora aibí a chosaint ó damáiste beathaithe ag éin, mar is é an bealach sin an t-aon mhodh is féidir cosaint éifeachtach a áirithiú.

— Cuireann fíonghoirt iata cosc ar dhamáiste a dhéanann géim.

Tá gá leis an líon géim a theorannú ar son cúiseanna a bhaineann le fíonsaothrú, mar ní dhéantar an damáiste a dhéanann ainmhithe den sórt sin d’fhíonghoirt a chúiteamh go huathoibríoch i nDúiche na Réine agus an Phalaitíneacht. Laghdaíonn fíonghoirt iata an riosca a bhaineann le ráig infhógartha d’fhiabhras Afracach na muc, fiabhras atá mar riosca suntasach d’fheirmeoireacht beostoic sa Ghearmáin. Tá sé níos éasca agus níl sé chomh costasach toirc allta a chomhrac i bhfíonghoirt iata i gcomparáid le limistéar a úsáidtear chun barra éagsúla a fhás (e.g. fíonchaora, barra arúla agus torthaí), ina soláthraítear limistéir tearmainn agus foinsí bia.

— An cleachtas a bhaineann le sil-uisciú i bhfíonghoirt, a úsáidtear chun fíniúnacha a fhás go háirithe i bhfíonghoirt óga, tá sé ag éirí níos tábhachtaí, agus baineann buntáiste le fíonghoirt iata i gcás an bonneagar is gá (toibreacha, píobáin, etc.) a thógáil agus a oibriú. Tá foinsiú agus bailiú comhchoiteann uisce agus úsáid chomhchoiteann iompair agus línte dáilte níos éifeachtaí agus níos saoire i bhfíonghoirt den sórt sin.

— Tá na ceanglais bhainistíochta le haghaidh fíonsaothrú éagsúil ó na ceanglais bhainistíochta le haghaidh feirmeoireachta arúla, go háirithe ar fhánaí crochta Mosel, mar shampla. Dá n-éireofaí as na limistéir sin a úsáid don fhíonsaothrú, tá baol ann go mbrúfadh scrobarnach isteach ar an talamh, ós rud é nach bhfuil siad beartaithe don fheirmeoireacht arúil ná lena n-úsáid mar thalamh féaraigh. D’fhéadfadh plandaí óstaigh (e.g. plandaí sméar dubh) le haghaidh lotnaidí nach bhfuil de dhíth, amhail an chuileog fhínéagair shilín, tosú ag fás ar na limistéir neamhshaothraithe sin, dá bhrí sin ag bagairt sláinte agus cháilíocht na bhfíonchaor sna fíonghoirt máguaird.

Tá an tírdhreach saothraithe, a forbraíodh thar am, agus an radharc tíre nádúrtha, lena n-áirítear na fíonghoirt thraidisiúnta, mar shaintréithe STFC “Mosel” agus an cháil atá aige.

— Is saintréithe iad na limistéir d’fhíonghoirt leanúnacha ar fhánaí Ghleann Mosel, a leanann cúrsa na habhann agus an topagrafaíocht nádúrtha ar feadh na haoiseanna, den radharc tíre nádúrtha agus dá bhrí sin sainíonn siad carachtar an réigiúin fíona le haghaidh áitritheoirí an cheantair, daoine de thionscal fíona an réigiúin, saineolaithe agus tomhaltóirí.

— D’athrófaí an radharc tíre nádúrtha dá n-úsáidfí an talamh le haghaidh feirmeoireacht arúil thraidisiúnta agus dá bhrí sin d’athrófaí an tírdhreach saothraithe a forbraíodh thar na haoiseanna.

— Tá an tírdhreach saothraithe sin mar chúlra le haghaidh fógraíocht fíona agus mar áit a mbíonn an-tóir ag turasóirí air. Dá bhrí sin, soláthraíonn sé an bunús eacnamaíoch le haghaidh neart gnólachtaí a oibríonn san earnáil turasóireachta, amhail bialanna agus óstáin. Bheifí in ann an talamh a úsáid le haghaidh feirmeoireacht arúil mura ndéanfaí an limistéar a chríochú sa tsonraíocht táirge. Mar a luadh cheana féin thuas, chuirfeadh sé sin neart fíonghort i mbaol go mbrúfadh scrobarnach isteach orthu, ós rud é nach bhfuil siad oiriúnach le haghaidh aon úsáide eile seachas fíonsaothrú mar gheall ar a méid bheag, a saintréithe agus an iargúltacht is minic a bhaineann leo. Anuas ar na hiarmhairtí comhshaoil, bheadh iarmhairtí eacnamaíocha freisin dá mbrúfadh scrobarnach isteach, mar mheasfadh an chuid ba mhó de thurasóirí nach bhfuil tírdhreacha den sórt sin tarraingteach.

— In 2021, chuir Weltkulturerbe Moseltal e.V. (comhlachas cláraithe chun Gleann Mosel a aithint mar Láithreán Oidhreachta Domhanda) an t-iarratas “Historische Weinberge der Kulturlandschaft Moseltal” (“Fíonghoirt stairiúla thírdhreach saothraithe Ghleann Mosel”) isteach chuig stát feidearálach Dhúiche na Réine agus an Phalaitíneacht maidir le trí fhíonghort déag stairiúla feadh an Mosel. Is é is aidhm don iarratas na fíonghoirt stairiúla sin a chur san áireamh i liosta sealadach na Gearmáine de Láithreáin Oidhreachta Domhanda UNESCO agus dá bhrí sin iad a aithint mar láithreáin den sórt sin. A mhéid a bhaineann le haitheantas a fháil mar Láithreán Oidhreachta Domhanda, beidh bainistíocht leanúnach fíonghort cláraithe an-tábhachtach ar fad. Dá bhrí sin, ba cheart gach iarracht a dhéanamh gan aon athrú a chur ar an tírdhreach saothraithe atá ann faoi láthair ar aon bhealach, sa bhealach sin ní bheidh sé faoi mhíbhuntáiste i bpróiseas meastóireachta UNESCO.

— Luaitear neart fíonta i sainfhoilseacháin agus dá bhrí sin bíonn tionchar láidir acu ar dhearcadh agus cáil náisiúnta agus idirnáisiúnta STFC “Mosel” agus is minic a thionscnaítear iad ar fhánaí crochta traidisiúnta Mosel (Wehlener Sonnenuhr, Erdener Prälat, Bernkasteler Doctor, Brauneberger Juffer agus Winninger Uhlen, i measc fíonghort eile). Ar na fánaí crochta sin, cruthaíonn an nochtadh fabhrach don ghrian chomh maith leis na hithreacha bochta de ghnáth coinníollacha fáis speisialta a tháirgeann fíonta ar ardchaighdeán.

— Is mar gheall ar na tosca sin a mbíonn freagairt mhothúchánach dhearfach ag miondíoltóirí agus tomhaltóirí ar STFC “Mosel”. Go sonrach, tagann íomhánna de na fánaí cáiliúla chuig meonta na dtomhaltóirí nuair a cheannaíonn siad agus ólann siad fíonta “Mosel”. B’fhéidir go bhfuil cuimhne ag roinnt díobh ar shaoire agus ar an tírdhreach álainn ann. Tá STFC “Mosel” eisceachtúil agus uathúil mar gheall air sin.

Is léir ó na cúiseanna a leagtar amach thuas go mbaineann neart buntáistí le fíonghoirt a shaothrú ar láithreán comhdhlúthaithe le haghaidh úinéirí agus oibreoirí fíonghort, chomh maith leis an gcomhshaol agus an pobal i gcoitinne. Dá bhrí sin, i bhfianaise na buntáistí iomadúla a shonraítear thuas, níor cheart an sciar d’fhíonghoirt atá scaipthe thar láithreáin iomadúla a mhéadú, agus an sciar sin íseal cheana féin.

3. Cineálacha fíonchaoire

Tuairisc:

Liostaítear na cineálacha fíonchaoire a leanas faoi phointe 7 (a bheidh mar phointe 8 amach anseo) den tsonraíocht táirge:

Fíonta geala

Arnsburger, Auxerrois, Bacchus, Bronner, Cabernet Blanc (an tSárlainn amháin), Chardonnay, Ehrenbreitsteiner, Ehrenfelser, Faberrebe, Findling, Gelber Muskateller, Goldriesling, Grauer Burgunder, Grüner Veltliner, Huxelrebe, Johanniter, Juwel, Kerner, Kernling, Merzling, Morio-Muskat, Müller-Thurgau, Muskat-Ottonel, Optima, Ortega, Perle, Phoenix, Prinzipal, Regner, Reichensteiner, Rieslaner, Roter Elbling, Roter Muskateller, Roter Traminer, Saphira, Sauvignon Blanc, Scheurebe, Schönburger, Solaris, Weißer Burgunder, Weißer Elbling, Weißer Riesling.

Fíon dearg agus fíon rosé

Accent, Acolon, Blauer Frühburgunder, Blauer Limberger, Blauer Portugieser, Blauer Spätburgunder, Bolero, Cabernet Cortis, Cabernet Cubin, Cabernet Dorio, Cabernet Dorsa, Cabernet Mitos, Cabernet Sauvignon, Dakapo, Domina, Dornfelder, Dunkelfelder, Merlot, Müllerrebe, Prior, Regent, Rondo, Rubinet, Saint-Laurent, Syrah.

AN MÉID A CUIREADH LEIS:

Cuireadh na cineálacha a leanas leis:

Fíonta geala

Albalonga, Blauer Silvaner, Calardis Blanc, Felicia, Freisamer, Früher Malingre, Früher roter Malvasier, Goldmuskateller, Helios, Hibernal, Hölder, Kanzler, Muscaris, Nobling, Orion, Osteiner, Rosa Chardonnay, Roter Gutedel, Roter Müller-Thurgau, Roter Riesling, Ruländer, Sauvignon Cita, Sauvignon Gryn, Sauvignon Sary, Sauvitage, Septimer, Siegerrebe, Silcher, Silvaner, Sirius, Souvignier Gris, Staufer, Trebbiano di Soave, Villaris, Weißer Gutedel, Würzer.

Fíon dearg agus fíon rosé

Allegro, Baron, Blauburger, Blauer Zweigelt, Cabernet Cantor, Cabernet Carbon, Cabernet Carol, Cabernet Franc, Cabertin, Calandro, Deckrot, Domina, Färbertraube, Frühburgunder, Hegel, Helfensteiner, Heroldrebe, Monarch, Muskattrollinger, Neronet, Palas, Pinotin, Piroso, Reberger, Rosenmuskateller, Rotberger, Tauberschwarz, Wildmuskat.

Cuireadh comhchiallaigh le haghaidh na gcineálacha fíonchaoire leis.

Cúiseanna:

Bhí an liosta de chineálacha fíonchaoire neamhchríochnaithe roimhe seo. Cuireadh leis an liosta chun na cineálacha uile a aicmítear go dtí seo agus a gcomhchiallaigh a chur leis.

4. Ceanglais is infheidhme faoi reachtaíocht an Aontais nó náisiúnta

Tuairisc:

Leagfar na ceanglais lipéadaithe bhreise amach i bpointe 10 den tsonraíocht táirge.

Aonaid gheografacha níos lú

AN MÉID A CUIREADH LEIS:

Thairis sin, tá sa chlár fíonghort liosta d’ainmneacha limistéar, idir ar scála mór, fíonghoirt aonair agus córais páirceanna neamhfhálaithe is féidir a úsáid mar aonaid gheografacha níos lú. Taispeántar leis teorainneacha na láithreán agus na limistéar i dtéarmaí tagairtí cadastracha (aonad cadastrach, fo-aonad cadastrach, córas páirceanna neamhfhálaithe, dáileacht). Déanann Comhlachas Talmhaíochta na Réine agus na Palaitíneachta bainistíocht air. Sa tSárlainn, liostaítear iad sa Rialachán maidir le críochú limistéar fíonsaothraithe sa tSárlainn (Verordnung über die Abgrenzung der Weinbaugebiete im Saarland). Bunaítear an clár fíonghort agus déantar é a choinneáil ar bun ar bhonn:

— Roinn 23(3) agus (4) den Ghníomh Feidearálach um Fhíon (Weingesetz);

— Roinn 29 den Rialachán Feidearálach um Fhíon (Weinverordnung);

— Gníomh de chuid Dhúiche na Réine agus an Phalaitíneacht maidir le críochú láithreán agus limistéar agus an clár fíonghort (Gníomh um Fhíonghoirt) (Landesgesetz über die Festsetzung von Lagen und Bereichen und über die Weinbergsrolle (Weinlagengesetz));

— Rialachán na Sárlainne maidir le críochú limistéar fíonsaothraithe sa tSárlainn an 2 Meitheamh 2006

— Roinn 2(16) de Rialachán de chuid Dhúiche na Réine agus an Phalaitíneacht maidir le freagrachtaí i réimse na reachtaíochta fíona (Landesverordnung über Zuständigkeiten auf dem Gebiet des Weinrechts).

Ní féidir teorainneacha aonad geografach beag a athrú ach le toiliú ó na heagraíochtaí inniúla faoi Roinn 22g den Ghníomh Feidearálach um Fhíon, agus ní mór fógra a thabhairt don Oifig Fheidearálach um Thalmhaíocht agus Bia faoi aon athrú.

Cúiseanna:

Ba cheart forálacha maidir le lipéadú a fhorlíonadh chun aonaid gheografacha níos lú a chumhdach, chun iad a ailíniú leis an reachtaíocht atá i bhfeidhm.

5. Údaráis rialaithe

Tuairisc:

Nithe breise a cuireadh leis a bhaineann leis na húdaráis rialaithe ainmnithe agus na cúraimí atá acu.

AN MÉID A CUIREADH LEIS:

Cuidíonn an oifig a leanas le Comhlachas Talmhaíochta na Sárlainne chun a sheiceálacha a dhéanamh:

Landesuntersuchungsamt Rheinland-Pfalz (Oifig Tástála Dhúiche na Réine agus an Phalaitíneacht) Mainzer Straße 112 56068 Koblenz

Teileafón: 02 61/91 49-0

Facs 02 61/91 49 19-0

R-phost: poststelle@lua.rlp.de

I gcás na Sárlainne:

Comhlachas Talmhaíochta na Sárlainne In der Kolling 310 66450 Bexbach

Teileafón: 06 82 6/82 89 5-0

Facs 06 82 6/82 89 5-60

R-phost: info@lwk-saarland.de

Cuidíonn an oifig a leanas le Comhlachas Talmhaíochta na Sárlainne chun a sheiceálacha a dhéanamh:

Landesamt für Verbraucherschutz (Oifig na Sárlainne um Chosaint Tomhaltóirí) Konrad-Zuse-Straße 11 66115 Saarbrücken

Teileafón: 06 81/99 78-0

Facs 06 81/99 78-45 49

R-phost: poststelle@lav.saarland.de

Cúiseanna:

Ba cheart Landesuntersuchungsamt Rheinland-Pfalz (Oifig Tástála Dhúiche na Réine agus an Phalaitíneacht) agus Landesamt für Verbraucherschutz (Oifig na Sárlainne um Chosaint Tomhaltóirí) a chur leis mar údaráis rialaithe, ós rud é go ndéanann siad seiceálacha sa limistéar sin. Sa tSárlainn, athraíodh seoladh an Chomhlachais Talmhaíochta.

6. Eile

Tuairisc:

Athruithe eagarthóireachta i gcomhréir le ceanglais an Aontais.

Cúiseanna:

Rinneadh athruithe eagarthóireachta chun ceanglais an Aontais a chomhlíonadh.

DOICIMÉAD AONAIR

1. Ainm an táirge

Mosel

2. Cineál táisc gheografaigh

STFC – Sonrúchán tionscnaimh faoi chosaint

3. Catagóirí táirgí fíniúna

1. Fíon

5. Fíon súilíneach ar ardchaighdeán

8. Fíon leathshúilíneach

4. Tuairisc ar an bhfíon (ar na fíonta)

1. Qualitätswein (fíon ar ardchaighdeán), geal

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Bíonn dath idir gorm éadrom agus dath gléineach domhain ómra ar na fíonta geala go ginearálta. Bíonn na dea-bholaithe atá orthu idir úr agus torthaíoch agus bláthach agus spíosrach. Ós rud é gur fíonta d’aon chineál amháin iad an chuid is mó de na fíonta geala, léiríonn siad saintréithe na gcineálacha fíonchaoire éagsúla as a ndéantar iad go ginearálta. Bíonn blas atá idir mín agus saibhir ag na fíonta de ghnáth chomh maith le struchtúr aigéid atá idir fíneálta agus cumhachtach. Ag brath ar an gcaoi a dtugtar na fíonta chun cineáil, d’fhéadfadh dea-bholaithe tóstáilte agus feanóil idir fíneálta agus láidre a bheith orthu. Léiríonn na fíonta Riesling go háirithe terroirs éagsúla Mosel sna dea-bholaithe agus sa mhianracht a bhaineann leo.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

2. Qualitätswein (fíon ar ardchaighdeán), dearg

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Bíonn dath idir dearg báiteach agus gorm domhain nó sailchuach ar na fíonta dearga, ag brath ar an gcineál fíonchaoire agus bíonn imreacha beagán doinn le feiceáil iontu freisin de réir mar a thugtar iad chun cineáil. Bíonn a ndea-bholaithe torthaíoch go ginearálta agus mionbholaithe de chaora agus torthaí dearga iontu, féadfaidh tréithe spíosracha ithreacha a bheith acu freisin. Ag brath ar an gcaoi a dtugtar na fíonta chun cineáil, d’fhéadfadh dea-bholaithe tóstáilte agus mionbhlasanna ar nós seacláide a bheith orthu. Bíonn blas atá idir mín agus saibhir acu de ghnáth chomh maith le struchtúr aigéid atá idir veilbhitiúil agus aigéadach úr.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

3. Qualitätswein (fíon ar ardchaighdeán), rosé; Weißherbst, Blanc de Noir

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Bíonn dath dearg idir láidir agus éadrom ar na fíonta rosé agus Weißherbst go ginearálta. Bíonn dath fíona ghil ar fhíonta Blanc de Noir. Bíonn na dea-bholaithe idir úr, torthaíoch agus beagán spíosrach agus bíonn blasanna caor dearg agus torthaí dearga orthu. D’fhéadfadh dea-bholaithe póma agus clochthorthaí a bheith ar na fíonta Blanc de Noir freisin. Bíonn blas atá idir mín agus saibhir acu de ghnáth chomh maith le struchtúr aigéid atá idir fíneálta agus cumhachtach.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

4. Qualitätswein (fíon ar ardchaighdeán), Rotling

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Bíonn dath dearg éadrom idir meathdhearg agus dearg láidir ar na fíonta Rotling go ginearálta. Bíonn a ndea-bholaithe torthaíoch de ghnáth, agus beagán spíosrach uaireanta, le blasanna de chaora, torthaí póma agus torthaí citris. Bíonn blas atá idir mín agus saibhir acu go ginearálta chomh maith le struchtúr aigéid úr.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

5. Prädikatswein Kabinett (fíon ag a bhfuil gné ar leith “Kabinett”)

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Bíonn fíonta “Mosel” ag a bhfuil tréith ar leith “Kabinett” torthaíoch agus úr go ginearálta agus aigéadacht shuntasach agus neart alcóil measartha acu.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

6. Prädikatswein Spätlese (fíon ag a bhfuil gné ar leith “Beerenauslese”)

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Bíonn dea-bholaithe diana de thorthaí aibí agus struchtúr aigéid comhchuí go ginearálta ag fíonta “Mosel” ag a bhfuil tréith ar leith “Spätlese”.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

7. Prädikatswein Auslese (fíon ag a bhfuil gné ar leith “Beerenauslese”)

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Go ginearálta, bíonn an dath atá ar fhíonta “Mosel” ag a bhfuil gné ar leith “Auslese” láidir agus bíonn dea-bholaithe diana torthaíocha a bhíonn coimhthíoch uaireanta orthu. Fíneálta cosúil le mil agus bíonn blasanna spíosracha coitianta freisin.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

8. Prädikatswein Beerenauslese (fíon ag a bhfuil gné ar leith “Beerenauslese”)

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Déantar fíonta “Mosel” ag a bhfuil gné ar leith “Beerenauslese” as caora ró-aibí, triomaithe nó botraíteasaithe, agus dá bhrí sin bíonn dath dian idir buí órga agus cosúil le hómra orthu chomh maith le huigeacht atá beagán olúil. I dtéarmaí blais, bíonn siad an-mhilis de ghnáth agus struchtúr aigéid idir measartha agus cumhachtach acu. Baineann raon dea-bholaithe idir torthaíoch agus spíosrach, le blasanna de thorthaí idir aibí agus ró-aibí, torthaí coimhthíocha, mil agus spíosraí leo de ghnáth.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

9. Prädikatswein Eiswein (fíon ag a bhfuil gné ar leith “Eiswein”)

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Déantar fíonta “Mosel” ag a bhfuil gné ar leith “Eiswein” a bhrú ó fhíonchaora atá reoite go nádúrtha, rud a chiallaíonn go mbíonn comhábhar na bhfíonchaor an-tiubhaithe ar fad. Bíonn blas dian agus milis ag oighearfhíonta de ghnáth chomh maith le haigéadacht chumhachtach. Bíonn na dea-bholaithe atá orthu torthaíoch de ghnáth, agus ní bhíonn lobhadh uasal le brath chomh láidir orthu i gcomparáid le fíonta Beerenauslese agus Trockenbeerenauslese.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

10. Prädikatswein Trockenbeerenauslese (fíon ag a bhfuil gné ar leith “Trockenbeerenauslese”)

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Déantar fíonta “Mosel” ag a bhfuil gné ar leith “Trockenbeerenauslese” as caora ró-aibí, triomaithe nó botraíteasaithe agus dá bhrí sin bíonn dath dian idir buí órga agus cosúil le hómra orthu chomh maith le huigeacht atá beagán olúil. I dtéarmaí blais, bíonn siad an-mhilis de ghnáth agus struchtúr aigéid idir measartha agus cumhachtach acu. Baineann raon dea-bholaithe idir torthaíoch agus spíosrach, le blasanna de thorthaí idir aibí agus ró-aibí, torthaí coimhthíocha, mil agus spíosraí leo de ghnáth. Ar bhonn prionsabail, bíonn fíonta Trockenbeerenauslese éagsúil ó fhíonta Beerenauslese sa bhealach ina mbíonn dea-bholaithe níos tiubhaithe acu agus bíonn caora botraíteasaithe nó caora amhail rísíní le brath orthu.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

11. Fíon leathshúilíneach ar ardchaighdeán, fíon súilíneach ar ardchaighdeán

TUAIRISC THÉACSÚIL GHAIRID

Tugann na hithreacha iarmharacha éagsúla saintréithe sonracha do tháirgí “Mosel”.

Fíon leathshúilíneach

Bíonn broidearnach shonrach ag na fíonta leath-shúilíneacha ar ardchaighdeán agus bíonn siad torthaíoch agus úr. Ag brath ar an gcineál fíona, comhfhreagraíonn a ndea-bholaithe dóibh siúd ar a dtugtar tuairisc le haghaidh na bhfíonta geala, rosé agus dearga.

Fíon súilíneach ar ardchaighdeán

Tá broidearnach atá idir suntasach agus cumhachtach ag na fíonta súilíneacha ar ardchaighdeán chomh maith le raon bolaithe idir torthaíoch agus úr agus aibí agus giostach. Sonraíonn an cineál fíona bunaidh na dea-bholaithe, anuas ar na cineálacha fíonchaoire a úsáidtear agus fad na tréimhse a choinnítear an fíon ar a mhoirt.

Tá broidearnach dhian agus struchtúr bog ag crémants. De ghnáth, bíonn a ndea-bholaithe idir torthaíoch agus aibí agus giostach agus spíosrach, agus bíonn tionchar ag an gcineál fíona bunaidh ar na dea-bholaithe, anuas ar na cineálacha fíonchaoire a úsáidtear agus fad na tréimhse a choinnítear an fíon ar a mhoirt.

Ní fhéadfaidh neart alcóil iomlán STFC “Mosel” a tháirgtear gan aon saibhriú a bheith níos mó ná 15 % de réir toirte.

I gcás nach dtugtar aon fhigiúr maidir le saintréithe anailíseacha, tá feidhm ag an reachtaíocht atá i bhfeidhm faoi láthair.

Saintréithe anailíseacha ginearálta Uasmhéid nirt alcóil iomláin (mar % den toirt) Íosmhéid nirt alcóil iarbhír (mar % den toirt) Aigéadacht iomlán íosta Aigéadacht luaineach uasta (i milleachoibhéisí in aghaidh an lítir) Dé-ocsaíd sulfair iomlán uasta (i milleagraim in aghaidh an lítir)

5. Cleachtais maidir le fíonóireacht

5.1. Cleachtais fhíoneolaíocha shonracha

1. Táirgí iomlána

Cleachtais fíoneolaíochta shonracha

Tá feidhm ag an reachtaíocht atá i bhfeidhm faoi láthair.

2. Táirgí iomlána

Srianta ábhartha maidir leis na fíonta a dhéanamh

Tá feidhm ag an reachtaíocht atá i bhfeidhm faoi láthair.

3. Táirgí iomlána

Cleachtais saothraithe

Tá feidhm ag an reachtaíocht atá i bhfeidhm faoi láthair.

5.2. Uastáirgeacht

125 heictilítear in aghaidh an heicteáir

6. Limistéar geografach críochaithe

Tá fíonghoirt sna bardais a leanas mar chuid de limistéar STFC i nDúiche na Réine agus an Phalaitíneacht: Alf (1599), Alken (1375), Ayl (Ayl (2740), Biebelhausen (2741)), Bausendorf (Bausendorf (2476), Olkenbach (2477)), Beilstein (1509), Bekond (2609), Bengel (2474), Bernkastel-Kues (Andel (2431), Bernkastel (2433), Kues (2432), Wehlen (2434)), Brauneberg (2429), Bremm (1516), Briedel (1601), Briedern (1510), Brodenbach (1373), Bruttig-Fankel (Bruttig (1506), Fankel (1507)), Bullay (1596), Burg (Mosel) (2460), Burgen (bardas tuaithe Bernkastel-Wittlich) (2425), Burgen (bardas tuaithe Mayen-Koblenz) (1371), Cochem (Cochem (1531), Cond (1533), Sehl (1532)), Detzem (2602), Dieblich (1378), Dreis (bardas tuaithe Bernkastel-Wittlich) (2540), Ediger-Eller (Ediger (1514), Eller (1515)), Ellenz-Poltersdorf (1508), Enkirch (2459), Ensch (2605), Erden (2440), Ernst (1505), Esch (rural district of Bernkastel-Wittlich) (2562), Fell (Fastrau (2619), Fell (2622)), Fisch (2735), Flußbach (2478), Föhren (2610), Franzenheim (2786), Graach an der Mosel (2437), Hatzenport (1370), Hetzerath (2559), Hochweiler (2787), Hupperath (2542), Igel (Igel (2788), Liersberg (2789)), Irsch (2711, 2867), Kanzem (2757), Kasel (2662), Kastel-Staadt (2713), Kenn (2614), Kesten (2427), Kinderbeuern (2475), Kinheim (2473), Kirf (Kirf (2717), Meurich (2718)), Klausen (Krames-Klausen (2563), Pohlbach (2564)), Klotten (1502), Klüsserath (2608), Kobern-Gondorf (Gondorf (1364), Kobern (1363)), Koblenz (Güls (1405), Koblenz (1401), Lay (1403), Metternich (1407), Moselweiß (1402)), Köwerich (2607), Konz (Filzen (2428), Filzen (2770), Könen (2769), Kommlingen (2773), Konz (2771), Krettnach (2774), Niedermennig (2772), Oberemmel (2775)), Korlingen (2668), Kröv (2472), Langsur (Grewenich (2793), Langsur (2790), Metzdorf (2794)), Lehmen (Lehmen (1366), Moselsürsch (1367)), Leiwen (2601), Lieser (2436), Löf (Kattenes (1368), Löf (1369)), Lösnich (2441), Longen (2616), Longuich (2615), Maring-Noviand (2435), Mehring (Lörsch (2617), Mehring (2621)), Mertesdorf (2663), Merzkirchen (2724), Mesenich (1511, 2791), Minheim (2576), Morscheid (2665), Moselkern (1558), Müden (Mosel) (1557), Mülheim (Mosel) (2430), Neef (1597), Nehren (1513), Neumagen-Dhron (Dhron (2579), Neumagen (2580)), Niederfell (1377), Nittel (Köllig (2761), Nittel (2763), Rehlingen (2762)), Oberbillig (2767), Oberfell (1376), Ockfen (2739), Ollmuth (2675), Onsdorf (2760), Osann-Monzel (Monzel (2566), Osann (2565)), Palzem (Esingen (2728), Helfant (2732), Kreuzweiler (2729), Palzem (2730), Wehr (2731)), Pellingen (2776), Piesport (Niederemmel (2578), Piesport (2577)), Platten (2536), Pluwig (2670), Pölich (2603), Pommern (1546), Pünderich (1600), Ralingen (Edingen (2804), Godendorf (2803), Ralingen (2802), Wintersdorf (2799)), Reil (2471), Riol (2618), Rivenich (2561), Riveris (2664), Saarburg (2737), Sankt Aldegund (1598), Schleich (2604), Schoden (2742), Schweich (Issel (2613), Schweich (2612)), Sehlem (2560), Senheim (1512), Serrig (2712), Sommerau (2666), Starkenburg (2458), Tawern (Fellerich (2766), Tawern (2759)), Temmels (2765), Thörnich (2606), Traben-Trarbach (Traben (2452), Trarbach (2453), Wolf (2451)), Treis-Karden (Karden (1555), Treis (1556)), Trier (Biewer (2857), Eitelsbach (2855), Filsch (2866), Kernscheid (2868), Kürenz (2864), Olewig (2863), Ruwer-Maximin (2853), Ruwer-Paulin (2854), St. Matthias (2861), Tarforst (2865), Trier (2856), Zewen (2860)), Trittenheim (2581), Ürzig (2439), Valwig (1504), Veldenz (2423), Waldrach (2661), Wasserliesch (2768), Wawern (Trier-Saarburg) (2758), Wellen (2764), Witlingen (2756), Wincheringen (Bilzingen (2723), Söst (2734), Wincheringen (2733)), Winningen (1362), Wintrich (2426), Wittlich (Lüxem (2522), Neuerburg (2524), Wittlich (2521)), Zell (Mosel) (Kaimt (1594), Merl (1595), Zell (1593)), Zeltingen-Rachtig (2438).

Tá fíonghoirt sna bardais/dúichí a leanas mar chuid de limistéar STFC na Sárlainne: Perl (Hasenberg, St. Quirinusberg), Oberperl, Nennig (Römerberg, Schlossberg), Sehndorf (Klosterberg, Marienberg).

Is féidir an críochú beacht a fheiceáil ar léarscáileanna thuasluaite ar a dtaispeántar na fíonghoirt sna bardais, agus iad críochaithe de réir na dáileachta. Is féidir breathnú ar na léarscáileanna sin ag www.ble.de/eu-qualitaetskennzeichen-wein.

Maidir le Qualitätswein (fíon ar ardchaighdeán), Prädikatswein (fíon ag a bhfuil gné ar leith), Sekt b.A. (fíon súilíneach ó réigiúin shainithe) nó Qualitätsperlwein b.A. (fíon leathshúilíneach ó réigiúin shainithe) ag a bhfuil an t-ainm cosanta “Mosel”, féadfar iad a tháirgeadh i limistéar seachas an limistéar fáis sonrach inar buanadh na fíonchaora agus a shonraítear sa lipéadú, ar choinníoll go bhfuil an limistéar táirgthe lonnaithe sa stát feidearálach céanna nó i stát feidearálach máguaird.

7. Cineál/cineálacha fíonchaoire

Accent

Acolon

Albalonga

Allegro

Arnsburger

Auxerrois – Auxerrois blanc, Pinot Auxerrois

Bacchus

Baron

Blauburger

Blauer Frühburgunder – Frühburgunder, Pinot Noir Precoce, Pinot Madeleine, Madeleine Noir

Blauer Limberger – Limberger, Lemberger, Blaufränkisch

Blauer Portugieser – Portugieser

Blauer Silvaner

Blauer Spätburgunder – Spätburgunder, Pinot Nero, Pinot Noir, Samtrot

Blauer Trollinger – Trollinger, Vernatsch

Blauer Zweigelt – Zweigelt, Zweigeltrebe, Rotburger

Bolero

Bronner

Cabernet Blanc B

Cabernet Carbon

Cabernet Carol

Cabernet Cortis

Cabernet Cubin – Cubin

Cabernet Dorio – Dorio

Cabernet Dorsa – Dorsa

CABERNET FRANC

Cabernet Mitos – Mitos

CABERNET SAUVIGNON

Cabertin

Calandro

CHARDONNAY

Chardonnay Rosé

Dakapo

Deckrot

Domina

Dornfelder

Dunkelfelder

Ehrenbreitsteiner

Ehrenfelser

Faberrebe – Faber

Findling

Freisamer

Früher Malingre – Malinger

Früher Roter Malvasier – Malvoisie, Malvasier, Früher Malvasier

Färbertraube

Gelber Muskateller – Muskateller, Muscat Blanc, Muscat, Moscato

Goldriesling

Grüner Silvaner – Silvaner, Sylvaner

Grüner Veltliner – Veltliner

Hegel

Helfensteiner

Helios

Heroldrebe

Hibernal

Huxelrebe – Huxel

Hölder

Johanniter

Juwel

Kanzler

Kerner

Kernling

Merlot

Merzling

Monarch

Morio Muskat

Muscaris

Muskat Ottonel

Müller Thurgau – Rivaner

Müllerrebe – Schwarzriesling, Pinot Meunier

Neronet

Nobling

Optima 113 – Optima

Orion

Ortega

Osteiner

Palas

Perle

Phoenix – Phönix

Pinotin

Piroso

Prinzipal

Prior

Reberger

Regent

Regner

Reichensteiner

Rieslaner

Rondo

Rotberger

Roter Elbling – Elbling Rouge

Roter Gutedel – Chasselas Rouge

Roter Muskateller

Roter Riesling

Roter Traminer – Traminer, Gewürztraminer, Clevner

Rubinet

Ruländer – Pinot Gris, Pinot Grigio, Grauburgunder, Grauer Burgunder

Saint Laurent – St. Laurent, Sankt Laurent

Saphira

Sauvignon Blanc

Sauvignon Cita

Sauvignon Gryn

Sauvignon Sary

Scheurebe

Schönburger

Septimer

Siegerrebe – Sieger

Silcher

Sirius

Solaris

Souvignier Gris

Staufer

Syrah – Shiraz

Tauberschwarz

Weißer Burgunder – Pinot Blanc, Pinot Bianco, Weißburgunder

Weißer Elbling – Elbling

Weißer Gutedel – Chasselas, Chasselas Blanc, Fendant Blanc, Gutedel

Weißer Riesling – Riesling, Riesling renano, Rheinriesling, Klingelberger

Wildmuskat

Würzer

8. Tuairisc ar an nasc, ar na naisc

Cumhdaíonn réigiún fíonsaothraithe Mosel, a bhfuil a fhíonghoirt lonnaithe go príomha taobh leis an Mosel agus a fho-aibhneacha an Saar agus an Ruwer, roinnt limistéar fiseagrafach. Ón iardheisceart i dtreo an oirthuaiscirt, is féidir na limistéir a leanas a dhéanamh amach: an Mosel Uachtarach (idir Perl agus Konz), Gleann Trier (idir Konz agus Schweich), Mosel Láir (idir Schweich agus Moselkern) agus Gleann an Mosel Íochtaraigh (idir Moselkern agus Koblenz). I dtéarmaí moirfeolaíochta, is féidir réigiún Mosel a roinnt go garbh ina dhá fho-réigiún. Sna limistéir fhiseagrafacha Mosel Uachtarach agus Gleann Trier, sníonn an Mosel trí charraigeacha Méiseasócha atá sách bog (aolchloch bhreac, aolchloch shliogánach agus Keuper) d’Ionbhá Trier. Os a choinne sin, lúbann an abhainn v-ghleann caol i gcarraigeacha Deavónacha de chuid “Masaíf na Réine” i limistéir fhiseagrafacha an Mosel Láir agus an Mosel Íochtaraigh. Taobh leis an Mosel, an Saar agus an Ruwer, aimsítear na limistéir fíonsaothraithe ag airdí atá idir 65 m agus 375 m os cionn leibhéal na mara. Is é 180 m os cionn leibhéal na mara meán-airde na bhfíonghort. Tá a n-aghaidheanna soir ó dheas, ó dheas, siar ó dheas go príomha (50 % díobh) agus i dtéarmaí an limistéir fhíonsaothraithe ina iomláine, is é an meántreoshuíomh atá acu 195° (SSW). Geolaíocht: Is iad carraigeacha Deavónacha i bhfad is mó a aimsítear i limistéar fíonsaothraithe Mosel. Le linn na Tréimhse Deavónaí, sil-leagadh dríodair in imchuach farraige. I limistéir chósta, ba iad gainmheacha na dríodair; agus istigh faoin tír, ba shiolta agus cré a bhí i gceist leo. Le linn na Tréimhse Carbónmhaire, filleadh na dríodair sin, a bhí crua faoin tráth sin, chun sléibhte a dhéanamh (Masaíf na Réine). Sa lá atá inniu ann, sna limistéir ina ngobann carraigeacha Deavónacha amach, aimsítear gaineamhchlocha grianchloichíte, grianchloichít agus siosta (créúil). In Buntsandstein, leagadh dríodair abhann agus gaoithe san áit ar a dtugtar Ionbhá Trier anois; sa lá atá inniu ann, is mar ghaineamhchlocha a fhaightear na dríodair sin. Le linn na tréimhsí a tháinig ina dhiaidh sin – Muschelkalk agus Keuper – cruthaíodh sil-leagan ina raibh aol in Ionbhá Trier. Ní féidir carraigeacha ó na tréimhsí Keuper agus Muschelkalk a aimsiú ach in Mosel Uachtarach amháin.

Tosca nádúrtha: Is í 9,7 °C an mheánteocht i gcaitheamh an lae, agus meánteocht de 14,1 °C le linn an tséasúir fáis féin. Is é 760 mm an mheánfhrasaíocht agus cuireann 60 % den fhrasaíocht le linn an tséasúir fáis. Faigheann na fíniúnacha meán de 652 000 Wh/m2 de sholas gréine le linn an tséasúir fáis. Taifeadtar na luachanna solais gréine is airde ar na fánaí crochta agus an-chrochta.

Tosca daonna: Ós rud é go dtreoraíonn an struchtúr ar scála beag agus na fánaí crochta úsáid innealra sna fíonghoirt, teastaíonn go leor oibre chun aire a thabhairt dóibh, agus bíonn éifeacht cobhsaithe aige sin ar an toradh. Cuireann sé sin le cáilíocht na buainte ar bhealach suntasach i dtéarmaí an nirt alcóil nádúrtha íosta, forbairt na ndea-bholaithe agus cothromaíocht aigéid sna fíonta. Cinneann an séasúr fáis fada, in éineacht le topagrafaíocht áirithe an limistéir fáis, na tosca mionaeráideacha, comhdhéanamh sonrach na hithreach agus an leibhéal ard ionchuir daonna saintréithe tipiciúla na bhfíonta. Tá an tionchar daonna bunaithe ar thraidisiún fíonsaothraithe atá ann ar feadh na n-aoiseanna.

9. Coinníollacha breise fíor-riachtanacha (pacáistiú, lipéadú, ceanglais eile)

Fíon, fíon súilíneach ar ardchaighdeán, fíon leathshúilíneach

Creat dlíthiúil:

Reachtaíocht náisiúnta

An cineál coinníll bhreise:

Forálacha breise a bhaineann le lipéadú

Tuairisc ar an gcoinníoll:

Ní mór do na fíonta dul faoi chigireacht oifigiúil chun a bheith lipéadaithe leis na téarmaí traidisiúnta Qualitätswein (fíon ar ardchaighdeán), Prädikatswein (fíon ag a bhfuil gné ar leith), Qualitätsperlwein b.A. (fíon leathshúilíneach ar ardchaighdeán ó réigiúin shainithe) agus Sekt b.A. (fíon ar ardchaighdeán ó réigiúin shainithe). Ní mó an uimhir cigireachta a eisítear sa chomhthéacs sin (amtliche Prüfungsnummer nó A.P.-Nr.) a shonrú ar an lipéad. Cuirtear é sin in áit na báiscuimhreach.

Anuas ar an ainm fíona faoi chosaint atá ann cheana féin, ní mór fíon agus táirgí fíona a lipéadú le ceann amháin de na téarmaí a liostaítear i bpointe 5(a) den tsonraíocht táirge. Tá úsáid na dtéarmaí traidisiúnta a liostaítear i bpointe 5(b) den tsonraíocht táirge roghnach.

Thairis sin, tá sa chlár fíonghort liosta d’ainmneacha limistéar, idir ar scála mór, fíonghoirt aonair agus córais páirceanna neamhfhálaithe is féidir a úsáid mar aonaid gheografacha níos lú. Taispeántar leis teorainneacha na láithreán agus na limistéar i dtéarmaí tagairtí cadastracha (aonad cadastrach, fo-aonad cadastrach, córas páirceanna neamhfhálaithe, dáileacht). Déanann Comhlachas Talmhaíochta na Réine agus na Palaitíneachta bainistíocht air. Sa tSárlainn, liostaítear iad sa Rialachán maidir le críochú limistéar fíonsaothraithe sa tSárlainn (Verordnung über die Abgrenzung der Weinbaugebiete im Saarland). Bunaítear an clár fíonghort agus déantar é a choinneáil ar bun ar bhonn:

— Roinn 23(3) agus (4) den Ghníomh Feidearálach um Fhíon (Weingesetz);

— Roinn 29 den Rialachán Feidearálach um Fhíon (Weinverordnung);

— Gníomh de chuid Dhúiche na Réine agus an Phalaitíneacht maidir le críochú láithreán agus limistéar agus an clár fíonghort (Gníomh um Fhíonghoirt) (Landesgesetz über die Festsetzung von Lagen und Bereichen und über die Weinbergsrolle (Weinlagengesetz));

— Rialachán na Sárlainne maidir le críochú limistéar fíonsaothraithe sa tSárlainn an 2 Meitheamh 2006

— Roinn 2(16) de Rialachán de chuid Dhúiche na Réine agus an Phalaitíneacht maidir le freagrachtaí i réimse na reachtaíochta fíona (Landesverordnung über Zuständigkeiten auf dem Gebiet des Weinrechts).

Ní féidir teorainneacha aonad geografach beag a athrú ach le toiliú ó na heagraíochtaí inniúla faoi Roinn 22g den Ghníomh Feidearálach um Fhíon, agus ní mór fógra a thabhairt don Oifig Fheidearálach um Thalmhaíocht agus Bia faoi aon athrú.

Nasc chuig an tsonraíocht táirge

www.ble.de/eu-qualitaetskennzeichen-wein

(1) IO L 9, 11.1.2019, lch. 2.